কম্পাংকব্যাপ্তি (সংকেত প্রক্রিয়াজাতকরণ)

কম্পাংকফালির ব্যাপ্তি বা কম্পাংকব্যাপ্তি (ইংরেজি পরিভাষায় ব্যান্ডউইডথ Bandwidth) হল কোনও সাইনজাতীয় সংকেতের কম্পাংকের যে ফালিকে (ফ্রিকোয়েন্সি ব্যান্ড) একটি যোগাযোগ প্রণালীর মধ্য দিয়ে প্রেরণ করা সম্ভব, সেই ব্যবহারযোগ্য কম্পাংকফালিটির সর্বোচ্চ ও সর্বনিম্ন কম্পাংকগুলির মধ্যকার পার্থক্য। এখানে কম্পাংকফালি হল বেতার বর্ণালীর কম্পাংকগুলির একটি ফালি যেটির অন্তর্গত কম্পাংকগুলি তড়িৎচুম্বকীয় তরঙ্গের বিস্তারণের দৃষ্টিকোণ থেকে সদৃশ চারিত্রিক বৈশিষ্ট্য প্রদর্শন করে। কম্পাংকফালির ব্যাপ্তি ও সংকেত-কোলাহল অনুপাত --- এই দুইটি রাশি নির্ধারণ করে যোগাযোগ প্রণালীর ভেতর দিয়ে কী হারে তথ্য প্রেরণ করা সম্ভব। কম্পাংকফালির ব্যাপ্তিকে সচরাচর "হার্জ" (Hertz) এককে পরিমাপ করা হয়। কম্পাংকফালির ব্যাপ্তির হার্জ এককটি ইলেকট্রন বিজ্ঞান (ইলেকট্রনিকস), তথ্য তত্ত্ব, ডিজিটাল যোগাযোগ, বেতার যোগাযোগ, সংকেত প্রক্রিয়াজাতকরণ এবং বর্ণালীবীক্ষণসহ অনেক ক্ষেত্রের কেন্দ্রীয় একটি ধারণা এবং প্রদত্ত যোগাযোগ প্রণালীর তথ্য পরিবহন ক্ষমতার অন্যতম নির্ধারক কারণ। প্রথাগত টেলিফোন বা দূরালাপনীর তারের কম্পাংকফালির ব্যাপ্তি ৪ কিলোহার্জ; অন্যদিকে আলোকীয় তন্তুর (অপটিকাল ফাইবার) কম্পাংকফালির ব্যাপ্তি ১ গিগাহার্জ বা তারও বেশি। কম্পাংকফালির ব্যাপ্তির একটি গুরুত্বপূর্ণ বৈশিষ্ট্য হল এই যে কম্পাংকফালিটি কম্পাংক বর্ণালীর কোথায় অবস্থিত, তা নির্বিশেষে একই ব্যাপ্তির কম্পাংকফালি একই পরিমাণ তথ্য বহন করে। যেমন একটি ৩ কিলোহার্জ ব্যাপ্তির ফালি একটি দূরালাপনীর কথোপকথন পরিবহন করতে পারে, এবং ফালিটি ভিত্তিফালিতে অবস্থিত (আদি দূরালাপনী সেবার মতো) নাকি সেটি কোনও উচ্চ কম্পাংকে অভিশ্রুত (মডুলেট) করা হয়েছে, সে ব্যাপারটি বিবেচ্য নয়। যাই হোক, প্রশস্ত কম্পাংকসীমা অধিকতর সুলভ এবং এগুলিতে ভগ্নাংশিক কম্পাংকব্যাপ্তি অপেক্ষাকৃত ছোট বলে উচ্চতর কম্পাংকে সংকেত প্রক্রিয়াজাত করে। কম্পাংকব্যাপ্তি বা ব্যান্ডউইথ অনেক টেলিযোগাযোগ প্রযুক্তির কেন্দ্রীয় একটি ধারণা। উদাহরণস্বরূপ, বেতার যোগাযোগের ক্ষেত্রে কম্পাংকব্যাপ্তি হল অভিশ্রুত (মডুলেটেড) বাহক সংকেত দ্বারা অধিষ্ঠিত কম্পাংকের পরিসীমা। এফএম বেতার গ্রাহকযন্ত্রের সংকেত-মিলকারকের ব্যাপ্তি কম্পাংকের পরিসীমা দ্বারা সীমিত। M. J. Clugston, সম্পাদক (২০১৪), The Penguin Dictionary of Science, Penguin Books, পৃষ্ঠা 50 উদ্ধৃতি টেমপ্লেট ইংরেজি প্যারামিটার ব্যবহার করেছে (link) আদি দূরালাপনী সেবা - plain old telephone service আলোকীয় তন্তু - optical fiber ইলেকট্রন বিজ্ঞান - electronics কম্পাংক - frequency কম্পাংক অভিশ্রুতি - frequency modulation কম্পাংক বর্ণালী - frequency spectrum কম্পাংকফালি - frequency band কম্পাংকফালির ব্যাপ্তি, কম্পাংকব্যাপ্তি - Bandwidth কম্পাংকের পরিসীমা - range of frequencies কোলাহল - noise টেলিযোগাযোগ - telecommunication ডিজিটাল যোগাযোগ - digital communication তড়িৎচুম্বকীয় তরঙ্গ - electromagnetic wave তথ্য - information তথ্য তত্ত্ব - information theory তথ্য প্রেরণ - information transmission দূরালাপনীর তার - telephone line বর্ণালীবীক্ষণ - spectrography বাহক সংকেত - carrier signal বিস্তারণ - propagation বেতার গ্রাহকযন্ত্র - radio receiver বেতার বর্ণালী - radio spectrum বেতার যোগাযোগ - radio communication ভিত্তিফালি - baseband যোগাযোগ প্রণালী - communication channel সংকেত প্রক্রিয়াজাতকরণ - signal processing সংকেত-কোলাহল অনুপাত - signal-to-noise ratio সংকেত-মিলকারক - tuner সাইনজাতীয় সংকেত - sinusoidal signal উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি